“สมคิด”เผยมาตรการกระตุ้นศก.ส่วนแรก 1.3 แสนลบ.ลงสู่ระบบภายในปีนี้
"สมคิด"เผยมาตรการกระตุ้นศก.ส่วนแรก 1.3 แสนลบ.ลงสู่ระบบภายในปีนี้
1 ก.ย. 2558

นายสมคิด จาตุศรีพิทักษ์ รองนายกรัฐมนตรีฝ่ายเศรษฐกิจ แถลงภายหลังการประชุมคณะรัฐมนตรี(ครม.)วันนี้ว่า ครม.อนุมัติมาตรการกระตุ้นเศรษฐกิจส่วนแรกภายใต้วงเงินราว 1.3 แสนล้านบาท ซึ่งจะเร่งรัดการใช้จ่ายให้เม็ดเงินลงสู่ระบบภายในปีนี้ เพื่อให้เห็นผลในระยะสั้นโดยเร็วจากการหมุนของเม็ดเงินดังกล่าว ต่อจากนี้รัฐบาลยังมีมาตรการเพิ่มเติมเพื่อฟื้นเศรษฐกิจในระยะต่อไป
 